pythainlp/thai-wiki-dataset-v4 huggingface dataset:
วัดวชิรธรรมสาธิตวรวิหาร

วัดวชิรธรรมสาธิตวรวิหาร เป็นพระอารามหลวงชั้นตรีชนิดวรวิหาร ตั้งอยู่ในพื้นที่แขวงบางจาก เขตพระโขนง กรุงเทพมหานคร เจ้าอาวาสองค์ปัจจุบันคือ พระราชวชิรธรรมาภรณ์ (บุญศักดิ์ สิริปุญโญ) 
เดิมชื่อ วัดทุ่งสาธิต มีคหบดีชาวลาวเป็นผู้สร้างเมื่อประมาณ พ.ศ. 2399 หลังจากคหบดีท่านถึงแก่กรรม วัดนี้จึงถูกทิ้งร้าง กระทั่งได้กลายเป็นวัดที่มีพระสงฆ์ในเดือนตุลาคม พ.ศ. 2506 ในสมัยพระโสภณวชิรธรรม (สาธิต ฐานวโร) เป็นเจ้าอาวาส ต่อมาเมื่อวันที่ 9 กันยายน พ.ศ. 2508 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (ขณะนั้นคือสมเด็จพระเจ้าลูกยาเธอ เจ้าฟ้าวชิราลงกรณ) ทรงรับวัดทุ่งสาธิตไว้ในพระอุปถัมภ์ ได้พระราชทานนามว่า วัดวชิรธรรมสาธิตวรวิหาร โดยนามของวัด "วชิร" มาจากพระนาม วชิราลงกรณ, "ธรรม" มาจาก คำสั่งสอนของพระพุทธเจ้า และ "สาธิต" มาจากนามเดิมของพระโสภณวชิรธรรม
อนึ่ง แม้พระบาทสมเด็จพระวชิรเกล้าเจ้าอยู่หัวจะทรงรับวัดวชิรธรรมสาธิตวรวิหารไว้ในพระบรมราชูปถัมภ์อยู่จนถึงปัจจุบัน แต่ก็มิใช่วัดประจำรัชกาลที่ 10
อาคารเสนาสนะและปูชนียวัตถุ.
พระเจดีย์จุฬามณีศรีล้านนา มีความกว้าง 25 ศอก 9 นิ้ว ความสูง 49 ศอก ซึ่งได้จำลองมาจากองค์พระธาตุหริภุญชัย จังหวัดลำพูน ภายในเจดีย์บรรจุพระบรมสารีริกธาตุ 25 องค์ พระอรหันต์สาวกธาตุ 289 องค์ และพุทธรูปทองคำอีก 2 องค์ พระอุโบสถปูด้วยไม้สักปาร์เก้ ประตู-หน้าต่างทำด้วยไม้สัก แกะสลักโดยฝีมือช่างชาวเหนือ ภายในพระอุโบสถ มีพระปรางค์ 3 องค์ องค์กลางบรรจุพระบรมสารีริกธาตุ ขององค์ขวาและองค์ซ้าย บรรจุพระธาตุทอง พระอัครสาวกทั้งสอง คือพระสารีบุตรและพระโมคคัลลานะ วัดมีสังเวชเจดีย์ จำลองมาจากพระเจดีย์พุทธคยา ประเทศอินเดีย
องค์กรเก็บขยะแผ่นดิน

องค์กรเก็บขยะแผ่นดิน เป็นกลุ่มศาลเตี้ยออนไลน์กษัตริย์นิยมสุดโต่งที่ได้การสนับสนุนจากรัฐไทย ซึ่งมีลักษณะเป็นลัทธิฟาสซิสต์ ก่อตั้งขึ้นในช่วงปลายปี 2556 ระหว่างวิกฤตการณ์การเมืองไทย พ.ศ. 2556–2557 โดยมีนายทหารเกษียณอายุราชการและนายแพทย์ พลตรี เหรียญทอง แน่นหนา ผู้อำนวยการโรงพยาบาลพระมงกุฎวัฒนะ เป็นหัวหน้า เป็นองค์การที่มีรูปแบบจัดกิจกรรมแบบฝูงชนและแบบกองทัพอาชีพ และเป็นกลุ่มศาลเตี้ย#เปลี่ยนทาง มุ่งกำจัด "ขยะสังคม" และผู้กระทำผิดข้อหาความผิดต่อองค์พระมหากษัตริย์ไทย คอยรายงานตำรวจ และมีการ "ล่าแม่มด" คือเปิดเผยที่อยู่และตามก่อกวน ณ ที่พักของผู้นั้น นักวิจัยจากมหาวิทยาลัยเวียนนาจัดว่าองค์กรเก็บขยะแผ่นดินเป็นกลุ่มฟาสซิสต์ 
ในการประชุมครั้งแรกมีอดีตนายทหารยศสูง 30 นายเข้าร่วมประชุมด้วย#เปลี่ยนทาง เขาอ้างว่าตั้งกองทัพประชาชนเพื่อพิทักษ์สถาบันพระมหากษัตริย์ และอ้างว่าได้รับความคุ้มครองเป็นพิเศษจากกองทัพ แต่ผู้นำกองทัพรีบปฏิเสธ#เปลี่ยนทาง 
สำหรับการเคลื่อนไหวออฟไลน์ มีฝูงชนกดดันให้ผู้ถูกกล่าวหาคนหนึ่งออกจากงาน มีการเปิดเผยที่อยู่ของฉัตรวดี อมรภัตรในกรุงลอนดอน และพบว่ามีคนไปพ่นสเปรย์ใส่ประตูบ้านและกล่องจดหมาย#เปลี่ยนทาง บิดามารดาของเธอยังถูกบีบให้ฟ้องคดีความผิดต่อองค์พระมหากษัตริย์ต่อฉัตรวดีด้วย#เปลี่ยนทาง 
กิจกรรมออนไลน์มีการแสดงออกซึ่งความโกรธ ตามด้วยการใช้คำพูดที่สร้างความเกลียดชัง (hate speech) และจดบันทึกการกระทำของตน มีการเรียกร้องและจดการเรียกระดมสมาชิกให้แสดงออกซึ่งความจงรักภักดีต่อสถาบันพระมหากษัตริย์ มีการโฆษณากิจกรรมมวลชนที่รัฐเป็นผู้จัด ตัวอย่างเช่น "ไบก์ฟอร์มัม" และ "ไบก์ฟอร์แด็ด"#เปลี่ยนทาง อีกกรณีหนึ่งกลุ่มได้กดดันสำนักงานข้าหลวงใหญ่ผู้ลี้ภัยแห่งสหประชาชาติ สาขาประเทศไทย จากการช่วยให้ตั้ง อาชีวะลี้ภัยในประเทศนิวซีแลนด์ มีการคุกคามว่าจะไปทำลายบูธรับบริจาคและตบหน้าเจ้าหน้าที่ สุดท้ายเพจของสำนักงานฯ ต้องปิดไปชั่วคราว#เปลี่ยนทาง นอกจากนี้มีการโพสต์ภาพเปลือยหรือภาพที่คุกคามต่อผู้เสียหาย ยุทธวิธีการคุกคามอย่างอื่น เช่น โพสต์ภาพในเหตุการณ์ 6 ตุลา
ในการประท้วงในประเทศไทย พ.ศ. 2563 กลุ่มได้รณรงค์ต่อต้านผู้ประท้วงหลังข้อเรียกร้องปฏิรูปสถาบันพระมหากษัตริย์
ศึกค้นหาเชฟกระทะเหล็ก

ศึกค้นหาเชฟกระทะเหล็ก  เป็นรายการเรียลลิตีโชว์แข่งขันการทำอาหารเต็มรูปแบบที่ต่อยอดความสำเร็จจากรายการเชฟกระทะเหล็ก ประเทศไทย  โดยเชฟมืออาชีพที่เป็นผู้ชนะในแต่ละฤดูกาลจะได้ลงนามในสัญญาปฏิบัติหน้าที่เชฟกระทะเหล็กคนใหม่ในรายการเชฟกระทะเหล็ก ประเทศไทย ผลิตโดย บริษัท เฮลิโคเนีย เอช กรุ๊ป จำกัด เริ่มออกอากาศครั้งแรกเมื่อวันที่ 23 มิถุนายน พ.ศ. 2562 ทางช่อง 7HD
รูปแบบรายการ.
ศึกค้นหาเชฟกระทะเหล็ก ในแต่ละตอนจะมีการแข่งขันทั้งหมด 2 โจทย์ ดังนี้
โจทย์วัตถุดิบปริศนา (Secret Ingredient).
เชฟจะต้องทำอาหาร 1 จานจากวัตถุดิบปริศนาที่ทางรายการกำหนดให้ โดยก่อนเริ่มการแข่งขัน หรือระหว่างการแข่งขัน ผู้ชนะในโจทย์ความคิดสร้างสรรค์และการจัดการเวลา (Bidding Battle) ของตอนก่อนหน้า จะได้รับสิทธิพิเศษ หรือไม่ก็สามารถเลือกเชฟ 3 คน ที่จะต้องทำอาหารภายใต้กติกาพิเศษหรือใช้วัตถุดิบปริศนามาทำเพิ่ม หลังจากทำอาหารเสร็จสิ้น คณะกรรมการจะใช้เกณฑ์การตัดสินเรื่องความอร่อย ความคิดสร้างสรรค์ และการชูวัตถุดิบหลัก เพื่อคัดเลือกอาหารจำนวน 2 จานที่แย่ที่สุด ซึ่งจะต้องไปแข่งขันต่อในโจทย์ความคิดสร้างสรรค์และการจัดการเวลา (Bidding Battle) และเลือกจานที่ดีที่สุดอีก 1 จาน โดยเชฟที่เป็นผู้ชนะในรอบนี้จะได้สิทธิพิเศษในการเลือกเชฟอีก 2 คนเพื่อไปแข่งกับเชฟที่ทำอาหารได้แย่ที่สุด 2 คนดังกล่าว ในรอบความคิดสร้างสรรค์และการจัดการเวลา
โจทย์ความคิดสร้างสรรค์และการจัดการเวลา (Bidding Battle).
เชฟที่ทำอาหารในโจทย์วัตถุดิบปริศนาได้แย่ที่สุด 2 คน และเชฟอีก 2 คนที่ถูกผู้ชนะจากโจทย์วัตถุดิบปริศนาเลือกให้มาแข่งขันต่อ จะต้องประมูลสิ่งของในการทำอาหาร โดยแลกกับเวลาในการทำอาหารซึ่งมีเวลามากที่สุดที่ 75 นาที โดยจะประมูลครั้งละ 1 อย่าง เชฟที่ประมูลโดยใช้เวลาที่ต้องการใช้ทำอาหารน้อยที่สุดจะได้สิ่งของที่ประมูลได้ ส่วนเชฟที่แพ้การประมูลจะต้องทำอาหารในโจทย์กล่องสุดท้าย ตามเวลาที่ทางรายการกำหนด ซึ่งส่วนใหญ่จะอยู่ที่ 30 นาที หลังจากเสร็จสิ้นการประมูลแล้ว เชฟทั้ง 4 คนจะต้องทำอาหารตามกติกาที่กำหนดให้ภายในเวลาที่ใช้จากการประมูลจำนวน 2 จาน เชฟที่ประมูลได้เวลาในการทำอาหารมากกว่าจะได้เริ่มทำอาหารก่อนเชฟที่ประมูลได้เวลาในการทำอาหารน้อยกว่า และเชฟที่ทำอาหารได้ดีที่สุดในรอบนี้จะเป็นผู้ชนะและได้รับสิทธิพิเศษในโจทย์วัตถุดิบปริศนาของตอนถัดไป ส่วนเชฟที่ทำอาหารผิดพลาดที่สุดจะต้องออกจากการแข่งขัน
ฤดูกาล.
<templatestyles src="การอ้างอิง/styles.css"/>^
ศึกค้นหาเชฟกระทะเหล็ก (ฤดูกาลที่ 2)

ศึกค้นหาเชฟกระทะเหล็ก ฤดูกาลที่ 2  เป็นรายการเรียลลิตีโชว์แข่งขันการทำอาหารเต็มรูปแบบที่ต่อยอดความสำเร็จจากรายการเชฟกระทะเหล็ก ประเทศไทย  เพื่อนำเชฟมืออาชีพที่ดีที่สุดมาลงนามในสัญญาทำหน้าที่เป็นเชฟกระทะเหล็ก ประเทศไทย คนใหม่ ผลิตโดย บริษัท เฮลิโคเนีย เอช กรุ๊ป จำกัด ออกอากาศทุกวันอาทิตย์ เวลา 18:00 - 19:45 น. ทางช่อง 7HD เริ่มออกอากาศครั้งแรกเมื่อวันอาทิตย์ที่ 9 สิงหาคม พ.ศ. 2563 ต่อจากรายการ มาสเตอร์เชฟ ออลสตาร์ ไทยแลนด์

 "ออกอากาศ 9 สิงหาคม 2563"
 "ออกอากาศ 16 สิงหาคม 2563"
ข้อมูลการออกอากาศ.
ตอนที่ 2 : การยกระดับวัตถุดิบอาหารป่าพื้นบ้านของไทย สู่ความเป็นอินเตอร์.
หมายเหตุ † หมายถึง ผู้เข้าแข่งขันที่ถูกคณะกรรมการทิ้งอาหารโดยไม่มีการชิมในการแข่งขันนั้น
 "ออกอากาศ 23 สิงหาคม 2563"
 "ออกอากาศ 30 สิงหาคม 2563"
ตอนที่ 4 : การแข่งขันแบบทีม การแบ่งหน้าที่.
โดยในรอบนี้มีวัตถุดิบหลักคือปูจักจั่น และวัตถุดิบปริศนาคือหอยโจงโดง และ อ้อย โดยทุกคนต้องทำอาหารจำนวน 4 จาน 3 เมนู เมนูที่ 1 ปูจักจั่น เมนูที่ 2 หอยโจงโดง และเมนูที่ 3 อ้อย เพื่อแยกเสริฟให้กับกรรมการแต่ละท่าน โดย 1 ทีมที่ทำอาหารออกมาได้ผิดพลาดมากที่สุด จะต้องไปแข่งในรอบความคิดสร้างสรรค์และการจัดการเวลา โดยทีมที่ทำอาหารออกมาได้ผิดพลาดมากที่สุดก็คือ ทีมสีเหลือง
 "ออกอากาศ 6 กันยายน 2563"
 "ออกอากาศ 13 กันยายน 2563"
 "ออกอากาศ 20 กันยายน 2563"
 "ออกอากาศ 27 กันยายน 2563"
 "ออกอากาศ 4 ตุลาคม 2563"
 "ออกอากาศ 11 ตุลาคม 2563"
 "ออกอากาศ 18 ตุลาคม 2563"
 "ออกอากาศ 25 ตุลาคม 2563"
ตอนที่ 12 : รอบชิงชนะเลิศ (Final).
โดยผู้ชนะเลิศในฤดูกาลนี้ ได้ลงนามในสัญญาทำหน้าที่เป็นเชฟกระทะเหล็กคนใหม่ของประเทศไทย และได้รับเงินรางวัลรวมจำนวนมากกว่า 1,000,000 บาท ได้แก่ เชฟอาร์
สหพันธ์ฟุตบอลคาซัคสถาน

สหพันธ์ฟุตบอลคาซัคสถาน (#เปลี่ยนทาง ,) เป็นองค์การที่บริหารฟุตบอลในประเทศคาซัคสถาน ทำหน้าที่ควบคุมการแข่งขันฟุตบอลลีก (คาซัคสถานพรีเมียร์ลีก) และฟุตบอลทีมชาติคาซัคสถาน สหพันธ์มีสำนักงานใหญ่ตั้งอยู่ที่อัลมาเตอ
ใน ค.ศ. 2000 สหพันธ์ฟุตบอลคาซัคสถานกลายเป็นสมาชิกที่จะเข้าร่วมยูฟ่า โดยได้เป็นสมาชิกอย่างเต็มตัวในวันที่ 25 เมษายน ค.ศ. 2002 จากการประชุมที่สตอกโฮล์มในสวีเดน
เหตุยิงบรีออนนา เทย์เลอร์

บรีออนนา เทย์เลอร์ (Breonna Taylor) เป็นเจ้าหน้าที่การแพทย์ฉุกเฉินประจำสถาบันแพทยศาสตร์ มหาวิทยาลัยหลุยส์วิลล์ชาวอเมริกันเชื้อสายแอฟริกาอายุ 26 ปี เธอถูกยิงเสียชีวิตโดยเจ้าหน้าที่ตำรวจจากสำนักงานตำรวจหลุยส์วิลล์เมโทร (LMPD) สามนายคือ จอนาธาน แมททิงลี (Jonathan Mattingly), เบรทท์ แฮนคินสัน (Brett Hankison) และ มายเลส คอสโกรฟ (Myles Cosgrove) เมื่อวันที่ 13 มีนาคม 2020 เจ้าหน้าที่ตำรวจนอกเครื่องแบบทั้งสามนายได้ปฏิบัติการตรวจค้นโดยไม่แจ้งก่อน (no-knock warrant) ที่อพาร์ทเมนต์ของเธอในเมืองหลุยส์วิลล์, รัฐเคนทักกี ได้มีการยิงปืนสวนระหว่างแฟนของเทย์เลอร์ ชื่อเคนเนธ วอล์เกอร์ (Walker) กับเจ้าหน้าที่ วอล์กเกอร์ระบุว่าเขาเข้าใจว่าเจ้าหน้าที่ที่เปิดประตูเข้าค้นอพาร์ทเมนต์เป็นผู้บุกรุกจึงยิงปืนออกไปโต้ตอบ เจ้าหน้าที่ตำรวจยิงปืนไปรวมมากกว่า 20 นัด เทย์เลอร์ถูกยิงทั้งหมด 8 ครั้งและเสียชีวิต และนายสิบจอนาธาน แมททิงลี ได้รับบาดเจ็บจากกระสุนปืน นอกจากนั้นยังมีเจ้าหน้าที่ตำรวจหนึ่งนาย และร้อยโทอีหนึ่งนายอยู่ที่ที่เกิดเหตุ
เป้าหมายหลักของการตรวจสอบนี้โดย LMPD คือจามาร์กัส กลอเวอร์ (Jamarcus Glover) และเอเดรียน วอล์เกอร์ (Adrian Walker) ผู้ต้องสงสัยค้าสารต้องห้ามที่ดรักเฮาส์ (drug house) ซึ่งตั้งอยู่ห่างออกไปเกิน ก่อนหน้านี้กลอเวอร์เคยมีความสัมพันธ์กับเทย์เลอร์มาก่อน หมายตรวจค้นของเจ้าหน้าที่จึงมีเคหสถานของเทย์เลอร์อยู่ในรายชื่อด้วยเนื่องจากตำรวจต้องสงสัยว่ากลอเวอร์ได้รับห่อที่บรรจุยาเสพติดมาจากอะพาร์ทเมนต์ของเทย์เลอร์ และพบว่ารถยนต์ที่เป็นทะเบียนของเทย์เลอร์นั้นถูกพบจอดที่บ้านของกลอเวอร์ในหลายครั้ง อย่างไรก็ตาม ไม่พบยาเสพติดหรือวัตถุต้องสงสัยในอพาร์ทเมนต์ของเทย์เลอร์แต่อย่างใด
วอล์เกอร์ แฟนของเทย์เลอร์นั้นมีใบอนุญาตครอบครองอาวุธปืน และเป็นผู้ที่เปิดยิงออกไปก่อน ทำให้เจ้าหน้าที่ตำรวจหนึ่งนายได้รับบาดเจ็บ เจ้าหน้าที่จึงยิงปืนตอบโต้กลับไปมากกว่ายี่สิบนัด ในการฟ้องร้องจากการเสียชีวิตของเทย์เลอร์ (wrongful death lawsuit) ที่ทนายความของครอบครัวเทย์เลอร์ฟ้องต่อเจ้าหน้าที่ตำรวจมีระบุว่าเจ้าหน้าที่ตำรวจได้เข้าไปยังเคหสถานของเทย์เลอร์โดยไม่มีการเคาะประตูให้ทราบหรือแจ้งหมายของตรวจค้น, ยิงปืนโดย "ไม่คำนึงถึงคุณค่าความเป็นคนของชีวิตมนุษย์คนหนึ่ง" (with a total disregard for the value of human life)
กุปเดอลาลีก นัดชิงชนะเลิศ 2020

กุปเดอลาลีก นัดชิงชนะเลิศ 2020 เป็นการตัดสินหาทีมชนะเลิศของ กุปเดอลาลีก ฤดูกาล 2019–20, เป็นครั้งที่ 26 และครั้งล่าสุดของการแข่งขันฟุตบอล ลีกคัพ ของฝรั่งเศส, กุปเดอลาลีก, ประกวดโดย 44 ทีมที่มาจาก สันนิบาตฟุตบอลอาชีพ (ฝรั่งเศส) (แอลแอ็ฟเป) จัดการ. นัดชิงชนะเลิศตามโปรแกรมการแข่งขันเดิมจะเป็นวันที่ 4 เมษายน ค.ศ. 2020 แต่ถูกเลื่อนการแข่งขันเนื่องจาก การระบาดทั่วของโควิด-19 ในประเทศฝรั่งเศส. รอบชิงชนะเลิศจะจัดขึ้นที่ สตาดเดอฟร็องส์ ใน แซ็ง-เดอนี, และเป็นการตัดสินกันโดย ปารีแซ็ง-แฌร์แม็ง และ ลียง.
ในฐานะที่ แอลแอ็ฟเป โหวตในเดือนกันยายน ค.ศ. 2019 ที่จะยกเลิกกุปเดอลาลีกสำหรับฤดูกาลต่อไป, แมตช์นี้จะเป็นนัดสุดท้ายในประวัติศาสตร์ของการแข่งขัน.
เมื่อวันที่ 28 เมษายน ค.ศ. 2020, นายกรัฐมนตรี เอดัว ฟีลิป ได้ประกาศว่าการแข่งขันกีฬาทั้งหมดในประเทศฝรั่งเศสจะถูกยกเลิกจนถึงเดือนกันยายน. เมื่อวันที่ 26 มิถุนายน, แอลแอ็ฟเป ได้ประกาศว่ารอบชิงชนะเลิศจะมีกำหนดการแข่งขันใหม่ไปเป็นวันที่ 31 กรกฎาคม.
ปารี แซ็ง-แฌร์แม็ง ชนะในรอบชิงชนะเลิศ 6–5 ด้วย ลูกโทษ เหนือ ลียง, หลังจากเสมอ 0–0 หลัง ต่อเวลาพิเศษ, ทให้เป็นแชมป์กุปเดอลาลีกสมัยที่เก้าของพวกเขา.
เส้นทางสู่นัดชิงชนะเลิศ.
"หมายเหตุ: ในผลการแข่งขันทั้งหมดด้านล่างนี้, สกอร์ของทีมที่เข้าชิงชนะเลิศจะเป็นชื่อแรก (H: เหย้า; A: เยือน)."
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
มูเควตซี มาซีซี

มูเควตซี อีริก เกอาเบตสเว มาซีซี  เป็นประธานาธิบดีคนที่ห้าและปัจจุบันของบอตสวานารับตำแหน่งตั้งแต่ ค.ศ. 2018
ชีวิตช่วงต้นและการศึกษา.
มูเควตซี มาซีซีเป็นบุตรของเอดิสัน มาซีซี (1921–2003) สมาชิกสภาผู้แทนราษฎรจากโมชูปาและสมาชิกคณะรัฐมนตรีหลายครั้ง มาซีซ๊เติบโตที่กาโบโรเน แล้วเข้าเรียนที่ Thornhill Primary School และ Maru-a-Pula School.
ฟรีแมนเทิล (บริษัท)

ฟรีแมนเทิล (ชื่อเดิม: ฟรีแมนเทิลมีเดีย ) เป็นบริษัทในประเทศอังกฤษ ที่ผลิตเนื้อหารายการเพื่อผลิตและจัดจำหน่ายของกลุ่มอาร์ทีแอลของเบอร์เทลสแมน ก่อตั้งขึ้นในปี ค.ศ. 2001 และพัฒนาเป็นบริษัทวิทยุ โทรทัศน์ และการผลิตรายการที่ใหญ่ที่สุดในยุโรป สำนักงานใหญ่ของโลกอยู่ที่ลอนดอน
ฟรีแมนเทิลได้ผลิตและคิดค้นรายการทั้งประเภทที่มีสคริปต์และไม่ใช่สคริปต์ โดยมีความเชี่ยวชาญเฉพาะด้าน ในรูปแบบความบันเทิงและเกมโชว์ เรียลลิตี้ รายการบันเทิงประเภทนำเสนอข้อเท็จจริง รวมถึงซีรีส์ ละคร ทั้งรายสัปดาห์และรายวัน รวมถึงการมีส่วนร่วมในการผลิตและจัดจำหน่ายละคร และภาพยนตร์ที่มีคุณภาพทั่วโลก ในปี ค.ศ. 2019 ฟรีแมนเทิลผลิตรายการมากกว่า 12,000 ชั่วโมง
ธุรกิจจัดจำหน่ายของ ฟรีแมนเทิล (ฟรีแมนเทิลอินเตอร์เนชั่นแนล) ให้สิทธิ์การใช้งานและขายลิขสิทธิ์รูปแบบและเนื้อหารายการอย่างสำเร็จรูปทั่วโลก โดยมีการขายลิขสิทธิ์รายการกว่า 20,000 ชั่วโมงในกว่า 200 ประเทศ
ฟรีแมนเทิลมีสำนักงานอยู่ใน 28 ประเทศทั่วโลก และยังมีบริษัทผู้ผลิตที่ได้รับมาเป็นจำนวนเพิ่มมากขึ้นเพื่อเพิ่มการเจริญเติบโตและความเชี่ยวชาญ
ประวัติ.
ฟรีแมนเทิลที่เป็นอยู่ทุกวันนี้ถูกสร้างขึ้นผ่านการซื้อและการเติบโต บริษัทในเครือหลายแห่งมีประวัติอันยาวนาน - เช่น UFA ย้อนหลังไปในปี ค.ศ. 1917 เป็นหนึ่งในบริษัทผลิตภาพยนตร์และโทรทัศน์ที่โด่งดังที่สุดของประเทศเยอรมนี, เร็ก กรันดี โปรดักชันส์ ก่อตั้งขึ้นในปี ค.ศ. 1959 โดยนักธุรกิจชาวออสเตรเลียผู้มีชื่อเสียง, เทมส์เทเลวิชันซึ่งก่อตั้งขึ้นในาในปี ค.ศ. 1968, ยูสตันฟิล์มซึ่งก่อตั้งขึ้นในอีก 3 ปีต่อมา และ กู๊ดสัน-ท็อดมาน โปรดักชันส์
ขุมพลังของสหรัฐเหล่านี้อยู่เบื้องหลังรายการหลายรายการในตำนาน เช่น Family Feud, Match Game, To Tell the Truth และ The Price is Right ซึ่งเป็นเกมโชว์ที่ออกอากาศยาวนานที่สุดในโลก
จุดเปลี่ยนสำคัญอยู่ที่การควบรวมกิจการในปี ค.ศ. 2000 ของ ซีแอลที-ยูเอฟเอ ซึ่งประกอบด้วยบริษัทผลิตรายการโทรทัศน์ที่ใหญ่ที่สุดของประเทศเยอรมนี และจัดรายการโทรทัศน์ยุโรปหลากหลายประเภท, สถานีวิทยุกระจายเสียงในประเทศลักเซมเบิร์ก และเพียร์สันเทเลวิชันได้สร้างกลุ่มอาร์ทีแอล ซึ่งเป็นผู้ให้บริการเนื้อหาแบบครบวงจรชั้นนำของยุโรป เพียร์สันเทเลวิชันได้ทำการปรับโฉมใหม่เป็น ฟรีแมนเทิลมีเดีย ในเดือนสิงหาคม ค.ศ. 2001 ในขณะเดียวกัน เบอร์เทลสแมน ซึ่งเป็นหนึ่งในบริษัทสื่อที่ใหญ่ที่สุดในโลกได้กลายเป็นผู้ถือหุ้นใหญ่ของกลุ่มอาร์ทีแอล
ในเดือนมกราคม ค.ศ. 2018 ฟรีแมนเทิลมีเดียจำหน่ายแผนกเพื่อความบันเทิงสำหรับเด็กและครอบครัวให้กับโบ๊ทร็อกเกอร์มีเดีย
ในเดือนกันยายนปีเดียวกัน ฟรีแมนเทิลมีเดียได้ปรับโฉมใหม่อีกครั้งเป็น ฟรีแมนเทิล และเปิดตัวโลโก้ผู้สร้างใหม่บนจอโทรทัศน์
เมื่อวันที่ 13 กรกฎาคม ค.ศ. 2020 ฟรีแมนเทิลแยกตัวจากสตอรีกลาส เป็นบริษัทอิสระภายในเบอร์เทลสแมน
แมรี แมคเอลีส

แมรี แพทริเซีย แมคเอลีส  เป็นนักการเมืองชาวไอริชผู้ดำรงตำแหน่งประธานาธิบดีคนที่แปดของไอร์แลนด์ตั้งแต่เดือนพฤศจิกายน ค.ศ. 1997 ถึงพฤศจิกายน ค.ศ. 2011
จ่าสตับบี

จ่าสตับบี้ (ปี ค.ศ. 1916 - 16 มีนาคม ค.ศ. 1926) เป็นสุนัขและมาสคอตอย่างเป็นทางการของกรมทหารราบที่ 102 (สหรัฐอเมริกา) และได้รับมอบหมายให้อยู่ในกองพล(แยงกี) ที่ 26 ในสงครามโลกครั้งที่หนึ่ง เขารับใช้อยู่ในกองทัพบกเป็นเวลา 18 เดือนและเข้าร่วมใน 17 สมรภูมิรบบนแนวรบด้านตะวันตก เขาได้ช่วยเหลือหน่วยกรมทหารของเขาจากการโจมตีแก๊สมัสตาร์ดได้อย่างน่าประหลาดใจ พบและคอยปลอบประโลมต่อผู้บาดเจ็บ และมีการกล่าวถึงว่าครั้งหนึ่งเคยจับสายลับทหารเยอรมันมาได้โดยงับขากางเกงไว้ไม่ยอมปล่อยจนทหารอเมริกันพบเข้าและพาตัวไป ด้วยการปฏิบัติหน้าที่ของเขาได้รับการบันทึกไว้เป็นอย่างดีในหนังสือพิมพ์อเมริกันร่วมสมัย 
สตับบี้ได้ขึ้นชื่อว่าเป็นสุนัขสงครามที่ได้รับตกแต่งด้วยเครื่องอิสรยาภรณ์มากที่สุดในสงครามโลกครั้งที่หนึ่ง และเป็นสุนัขเพียงตัวเดียวที่ได้รับการแต่งตั้งด้วยตำแหน่งยศทหารและได้รับเลื่อนตำแหน่งยศเป็นสิบเอกผ่านการสู้รบ ร่างของสตับบี้ถูกเก็บรักษาไว้ในสถาบันสมิธโซเนียน
สตับบี้ได้ปรากฏในภาพยนตร์การ์ตูนแอนิเมชั่น ปี ค.ศ. 2018
เหตุโจมตีในดาร์ฟูร์ พ.ศ. 2563

เหตุโจมตีในดาร์ฟูร์ พ.ศ. 2563 เป็นเหตุกราดยิงเกิดขึ้นสามครั้งในเดือนกรกฎาคม พ.ศ. 2563 ในเมืองดาร์ฟูร์, ประเทศซูดาน คณะผู้นำของซูดานและสหภาพภารกิจรักษาสันติภาพผสมระหว่างสหประชาชาติและสหภาพแอฟริกันในดาร์ฟูร์ (UNAMID) มีความต้องการในการจัดการในเรื่องของปัญหาที่ดินการเกษตรจากเกษตรกรที่ไม่ใช่ชาวอาหรับ อาทิ เกษตรกรชาวมาซาลิต และเกษตรกรชาวเบดูอิน ซึ่งทางการเชื่อว่ากลุ่มนี้เป็นผู้โจมตี
เหตุโจมตี.
12 กรกฎาคม.
มีผู้เสียชีวิตอย่างน้อย 9 ราย และบาดเจ็บ 20 ราย ในระหว่างการประท้วง โดยถูกกองกำลังไม่ทราบนามขี่รถจักรยานยนต์ อูฐ และม้ามาโจมตีด้วยอาวุธสงคราม ในเขตฟาตาบอนอ ทางเหนือของดาร์ฟูร์ หลังจากนั้น รัฐบาลจึงได้ประกาศสภาวะฉุกเฉินในทุกเมืองของประเทศ พยานได้เล่าว่ากองกำลังไม่ทราบนามใช้อาวุธปืนเบาและหนัก พร้อมทั้งยังปล้นสะดมตลาดภายในเมืองภายหลังจากการเลิกตรึงกำลังของกองกำลังตำรวจ
24 กรกฎาคม.
มือปืนได้โจมตีในหมู้บ้านทางตอนใต้ของดาร์ฟูร์ เหตุโจมตีส่งผลให้มีผู้เสียชีวิตอย่างน้อย 20 ราย และผู้บาดเจ็บ 22 ราย ในนั้นพบว่ามีเด็ก หลังจากนั้น นายกรัฐมนตรี อับดุลลา ฮัมด็อก ได้ให้ความมั่นใจกับเกษตรกรที่จะสามารถกลับไปทำไร่ทำนาต่อได้ โดยยืนยันว่า จะส่งกองกำลังไป "เพื่อปกป้องประชาชนในช่วงฤดูทางเกษตร" กองกำลังเหล่านี้ได้กระจายไปทั้งดาร์ฟูร์โดยเป็นของกำลังทหารและกำลังตำรวจ
25-26 กรกฎาคม.
มีเหตุกราดยิงในทางตะวันตกของดาร์ฟูร์ โดยมีมือปืน 500 ราย บุกโจมตีหมู่บ้านมาสเตรี ซึ่งเป็นชุมชนของชาวมาซาลิตมีผู้เสียชีวิตกว่า 60 ราย โดยหมู่บ้านมาสเตรีติดอยู่กับชายแดนของประเทศชาด สหประชาชาติได้แถลงการณ์ว่า มีผู้บาดเจ็บกว่า 60 รายจากการโจมตี โดยผู้ก่อเหตุยังได้เผาหมู่บ้านพร้อมกับปล้นสะดมด้วยโดยสหประชาชาติได้กล่าวว่า "เป็นหนึ่งในเหตุการณ์ความมั่นคงล่าสุดที่ได้รับรายงานภายในช่วงสัปดาห์" โดยมีชุมชมภายในทางตะวันตกของดาร์ฟูร์ถูกโจมตีมาแล้วเจ็ดครั้ง ตั้งแต่วันที่ 19 กรกฎาคม สหประชาชาติเสนอแนวทางในการแก้ปัญหาในเรื่องของกรรมสิทธิ์ โดยในช่วงต้นคริสต์ทศวรรษ 2000 พื้นที่ในภูมิภาคนี้เป็นพื้นที่รกร้าง ในช่วงไม่กี่ปีมีกลุ่มที่พยายามทวงสิทธิ์ภายในพื้นที่ จากเหตุการณ์ ไม่มีการออกมาว่าเป็นฝีมือของกลุ่มใด
มาตรา 301 (ประมวลกฎหมายอาญาตุรกี)

มาตรา 301 เป็นมาตราหนึ่งของประมวลกฎหมายอาญาตุรกี ซึงกำหนดให้การดูหมิ่นประเทศตุรกี ชนชาติเติร์ก สถาบันของรัฐตุรกี และวีรชนแห่งชาติตุรกี อย่างมุสตาฟา เคมาล อตาเติร์ก มีผลใช้บังคับในวันที่ 1 มิถุนายน 2548 และมีการริเริ่มโดยเป็นส่วนหนึ่งของการปฏิรูปกฎหมายอาญาในกระบวนการก่อนการเปิดเจรจาสมาชิกภาพของตุรกีในสหภาพยุโรป เพื่อให้ตุรกีมีมาตรฐานเดียวกับสหภาพยุโรป นับแต่มาตราดังกล่าวเป็นกฎหมาย ทำให้เกิดคดีแล้ว 60 คดี ซึ่งบางคดีมีชื่อเสียงด้วย 
วันที่ 30 เมษายน 2551 มีการเปลี่ยนแปลงมาตรา 301 หลายอย่าง รวมทั้งการแก้ไขข้อกำหนดให้ต้องได้รับการอนุมัติของรัฐมนตรีว่าการกระทรวงยุติธรรมก่อนยื่นฟ้อง ทั้งนี้เพื่อป้องกันการนำไปใช้ในทางที่ผิด เป็นการอุดช่องโหว่ของกฎหมายในฉบับเดิม
ฤดูพายุไซโคลนมหาสมุทรอินเดียตะวันตก-ใต้ พ.ศ. 2563–2564

ฤดูพายุไซโคลนมหาสมุทรอินเดียตะวันตก-ใต้ พ.ศ. 2563–2564 เป็นฤดูกาลในอดีตของวัฏจักรรายปีของการก่อตัวพายุหมุนเขตร้อนและพายุหมุนกึ่งเขตร้อน โดยฤดูกาลเริ่มต้นอย่างเป็นทางการในวันที่ 15 พฤศจิกายน 2563 และไปสิ้นสุดลงในวันที่ 30 เมษายน 2564 โดยมีข้อยกเว้นสำหรับมอริเชียสและเซเชลส์ ซึ่งจะสิ้นสุดลงในวันที่ 15 พฤษภาคม 2564 วันที่เหล่านี้เป็นช่วงเวลาตามธรรมเนียมนิยมซึ่งเป็นช่วงจำกัดของแต่ละปี ซึ่งมีพายุหมุนเขตร้อนและกึ่งเขตร้อนก่อตัวภายในแอ่ง ภายในทางตะวันตกของเส้น 90 °ตะวันออก และทางใต้ของเส้นศูนย์สูตร พายุหมุนเขตร้อนและกึ่งเขตร้อนในแอ่งนี้จะได้รับการเฝ้าระวังโดยศูนย์อุตุนิยมวิทยาชำนัญพิเศษประจำภูมิภาคในเรอูนียง
พายุ.
พายุไซโคลนอาลิเซีย.
! ระยะเวลา
! ความรุนแรง
พายุดีเปรสชันเขตร้อน 02.
! ระยะเวลา
! ความรุนแรง
พายุโซนร้อนกำลังแรงบองโกโย.
! ระยะเวลา
! ความรุนแรง
พายุโซนร้อนกำลังแรงชาเลน.
! ระยะเวลา
! ความรุนแรง
พายุดีเปรสชันเขตร้อน 05.
! ระยะเวลา
 – 3 มกราคม
! ความรุนแรง
พายุโซนร้อนกำลังแรงดานีโย.
! ระยะเวลา
! ความรุนแรง
พายุไซโคลนเอโลยส์.
! ระยะเวลา
! ความรุนแรง
พายุโซนร้อนกำลังปานกลางจอชัว.
! ระยะเวลา
 – 19 มกราคม
! ความรุนแรง
พายุดีเปรสชันเขตร้อน 09.
! ระยะเวลา
 – 28 มกราคม
! ความรุนแรง
พายุไซโคลนรุนแรงมากฟาราจี.
! ระยะเวลา
! ความรุนแรง
พายุไซโคลนกูอัมเบ.
! ระยะเวลา
! ความรุนแรง
พายุไซโคลนรุนแรงแมเรียน.
! ระยะเวลา
 – 2 มีนาคม 
! ความรุนแรง
พายุไซโคลนรุนแรงฮาบานา.
! ระยะเวลา
! ความรุนแรง
พายุโซนร้อนกำลังปานกลางอีมัน.
! ระยะเวลา
! ความรุนแรง
พายุดีเปรสชันเขตร้อน 15.
! ระยะเวลา
! ความรุนแรง
พายุไซโคลนโจโบ.
! ระยะเวลา
! ความรุนแรง
รายชื่อพายุ.
ภายในมหาสมุทรอินเดียตะวันตก-ใต้ เมื่อพายุดีเปรสชันเขตร้อนและพายุดีเปรสชันกึ่งเขตร้อนใดที่ถูกประมาณว่ามีความเร็วลมเฉลี่ยภายใน 10 นาทีที่ 65 กม./ชม. โดยการวัดของศูนย์อุตุนิยมวิทยาชำนัญพิเศษประจำภูมิภาคในเกาะลาเรอูนียง ประเทศฝรั่งเศส (RSMC ลาเรอูนียง) พายุลูกดังกล่าวจะได้รับชื่อ อย่างไรก็ตาม ศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสและประเทศมาร์ดากัสการ์จะเป็นผู้กำหนดชื่อให้กับพายุหมุนเขตร้อนแทน โดยศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสจะกำหนดชื่อให้กับพายุหมุนเขตร้อน เมื่อพายุดีเปรสชันเขตร้อนทวีกำลังแรงเป็นพายุโซนร้อนกำลังปานกลาง ในขอบเขตระหว่างเส้นเมริเดียนที่ 55 องศาตะวันออกไปทางตะวันออกถึง 90 องศาตะวันออก ส่วนพายุดีเปรสชันเขตร้อนใดที่กำลังแรงเป็นพายุโซนร้อนกำลังปานกลางในขอบเขตระหว่างเส้นเมริเดียนที่ 30 องศาตะวันออกไปทางตะวันออกถึง 55 องศาตะวันออก พายุลูกนั้นจะได้รับชื่อจากศูนย์ย่อยในประเทศมาร์ดากัสการ์ ตั้งแต่ฤดูกาล 2559–2560 เป็นต้นมา ชุดรายชื่อที่ใช้ภายในมหาสมุทรอินเดียตะวันตก-ใต้จะถูกนำมาวนใช้ในทุก ๆ สามปี โดยชื่อพายุจะถูกใช้เพียงครั้งเดียว ดังนั้นชื่อพายุใดที่ถูกนำมาใช้แล้วในฤดูกาลนี้จะถูกถอนออกจากการวนใช้ซ้ำ และจะมีการตั้งชื่อขึ้นมาทดแทนในฤดูกาล 2566–2567 ส่วนชื่อพายุใดที่ยังไม่ถูกใช้จะถูกนำไปใช้อีกครั้งในฤดูกาล 2566–2567
ฤดูพายุไซโคลนภูมิภาคออสเตรเลีย พ.ศ. 2563–2564

ฤดูพายุไซโคลนภูมิภาคออสเตรเลีย พ.ศ. 2563–2564 เป็นฤดูกาลในอดีตที่เคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2563 และไปสิ้นสุดในวันที่ 30 เมษายน พ.ศ. 2564 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2563 ถึง 30 มิถุนายน พ.ศ. 2564 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย , สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
พายุ.
ความกดอากาศต่ำเขตร้อน 01U (บองโกโย).
! ระยะเวลา
! ความรุนแรง
ความกดอากาศต่ำเขตร้อน 02U.
! ระยะเวลา
! ความรุนแรง
ความกดอากาศต่ำเขตร้อน.
! ระยะเวลา
! ความรุนแรง
ความกดอากาศต่ำเขตร้อน 03U.
! ระยะเวลา
! ความรุนแรง
ความกดอากาศต่ำเขตร้อน 04U.
! ระยะเวลา
! ความรุนแรง
พายุไซโคลนอิโมเจน.
! ระยะเวลา
! ความรุนแรง
พายุไซโคลนจอชัว.
! ระยะเวลา
! ความรุนแรง
ความกดอากาศต่ำเขตร้อน 08U.
! ระยะเวลา
! ความรุนแรง
พายุไซโคลนคิมมี.
! ระยะเวลา
! ความรุนแรง
ความกดอากาศต่ำเขตร้อน 10U.
! ระยะเวลา
! ความรุนแรง
พายุไซโคลนลูคัส.
! ระยะเวลา
! ความรุนแรง
ความกดอากาศต่ำเขตร้อน 12U.
! ระยะเวลา
! ความรุนแรง
พายุไซโคลนกำลังแรงแมเรียน.
! ระยะเวลา
! ความรุนแรง
พายุไซโคลนกำลังแรงนิรัน.
! ระยะเวลา
! ความรุนแรง
พายุไซโคลนโอเดตต์.
! ระยะเวลา
! ความรุนแรง
พายุไซโคลนกำลังแรงเซอโรจา.
! ระยะเวลา
! ความรุนแรง
รายชื่อพายุ.
สำนักอุตุนิยมวิทยา.
ตั้งแต่ปี พ.ศ. 2551–52 มีรายชื่อพายุเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุหมุนเขตร้อนทั้งหมดที่ก่อตัวในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบีด้วย โดยในฤดูกาลนี้ ชื่อพายุในรายการของออสเตรเลีย ถูกนำมาใช้ 7 ชื่อ
TCWC จาการ์ตา.
ศูนย์เตือนพายุหมุนเขตร้อนในจาการ์ตา ทำการติดตามพายุหมุนเขตร้อนในขอบเขตตั้งแต่เส้นศูนย์สูตรลงไปทางใต้ถึงเส้นขนานที่ 11 องศาใต้ และระหว่างเส้นเมริเดียนที่ 90 องศาตะวันออกไปจนถึง 145 องศาตะวันออก เมื่อพายุดีเปรสชันเขตร้อนใดทวีกำลังเป็นพายุไซโคลนในขอบเขตรับผิดชอบของ JTWC จาการ์ตานี้ พายุลูกนั้นจะได้รับชื่อจากทางศูนย์ฯ โดยในฤดูกาลนี้ ชื่อพายุในรายการของ TCWC จาการ์ตา ถูกนำมาใช้ 1 ชื่อ
TCWC พอร์ตมอร์สบี.
พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว โดยในฤดูกาลนี้ ไม่มีชื่อพายุในรายการของ TCWC พอร์ตมอร์สบี ถูกนำมาใช้เลย
ฤดูพายุไซโคลนแปซิฟิกใต้ พ.ศ. 2563–2564

ฤดูพายุไซโคลนแปซิฟิกใต้ พ.ศ. 2563–64 เป็นช่วงฤดูที่เคยมีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2563 ไปจนถึง 30 เมษายน พ.ศ. 2564 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2563 ถึง 30 มิถุนายน พ.ศ. 2564 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค ในนันจี และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์เตือนไต้ฝุ่นร่วม ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน
RSMC นันจี จะออกการเตือนภัยโดยแนบหมายเลขและตัวอักษร F ต่อท้ายให้กับพื้นที่ความแปรปรวนของอากาศที่ก่อตัวขึ้นภายในหรือเคลื่อนตัวเข้าสู่แอ่ง ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย โดยกรมอุตุนิยมวิทยาฟีจี สำนักอุตุนิยมวิทยา และ เมทเซอร์วิส จะใช้มาตราพายุหมุนเขตร้อนของออสเตรเลียเป็นหลักและวัดความเร็วลมในช่วงสิบนาที ขณะที่ศูนย์เตือนไต้ฝุ่นร่วมจะวัดความเร็วลมใน 1 นาที และใข้มาตราเฮอริเคนแซฟเฟอร์–ซิมป์สัน มาเทียบเคียง
พายุ.
พายุดีเปรสชันเขตร้อน 01F.
! ระยะเวลา
! ความรุนแรง
พายุไซโคลนกำลังแรงยาซา.
! ระยะเวลา
! ความรุนแรง
พายุไซโคลนซาซู.
! ระยะเวลา
! ความรุนแรง
พายุดีเปรสชันเขตร้อน 04F.
! ระยะเวลา
! ความรุนแรง
พายุไซโคลนกำลังแรงอานา.
! ระยะเวลา
! ความรุนแรง
พายุดีเปรสชันเขตร้อน 06F.
! ระยะเวลา
! ความรุนแรง
พายุไซโคลนบีนา.
! ระยะเวลา
! ความรุนแรง
พายุไซโคลนลูคัส.
! ระยะเวลา
 – 3 กุมภาพันธ์
! ความรุนแรง
พายุดีเปรสชันเขตร้อน 09F.
! ระยะเวลา
! ความรุนแรง
พายุไซโคลนกำลังแรงนิรัน.
! ระยะเวลา
 – 6 มีนาคม
! ความรุนแรง
พายุดีเปรสชันเขตร้อน 13F.
! ระยะเวลา
 – 11 เมษายน
! ความรุนแรง
รายชื่อพายุ.
ภายในมหาสมุทรแปซิฟิกใต้ พายุดีเปรสชันเขตร้อนจะถูกตัดสินว่ามีกำลังเป็นพายุไซโคลนเมื่อมันมีความเร็วลมที่ 65 กม./ชม. และจะต้องมีการปรากฏชัดของพายุเกลขึ้นที่อย่างน้อยครึ่งหนึ่งของศูนย์กลางพายุ โดยพายุดีเปรสชันเขตร้อนที่ทวีกำลังเป็นพายุไซโคลนภายในขอบเขตระหว่างเส้นศูนย์สูตรลงไปทางใต้ถึงเส้นขนานที่ 25 องศาใต้ และระหว่างเส้นเมริเดียนที่ 160 องศาตะวันออก ถึง 20 องศาตะวันตก จะได้รับชื่อจากกรมอุตุนิยมวิทยาฟีจี ขณะที่พายุดีเปรสชันเขตร้อนที่ทวีกำลังเป็นพายุไซโคลนทางใต้ของเส้นขนานที่ 25 องศาใต้ในขอบเขตเส้นเมริเดียนเดียวกันกับข้างต้น จะได้รับชื่อจากเมทเซอร์วิซแห่งนิวซีแลนด์ ซึ่งทำงานร่วมกันกับกรมอุตุนิยมวิทยาฟีจี ส่วนพายุไซโคลนใดที่เคลื่อนตัวมาจากแอ่งภูมิภาคออสเตรเลีย ซึ่งพายุเหล่านั้นจะได้รับชื่อจากสำนักอุตุนิยมวิทยามาก่อนแล้ว จะคงชื่อเดิมของพายุนั้นไว้
ความคุ้มกันแก่พระมหากษัตริย์

ความคุ้มกันองค์อธิปัตย์  หรือ ความคุ้มกันพระมหากษัตริย์  เป็นความคิดทางกฎหมายว่าองค์อธิปัตย์หรือรัฐ ไม่สามารถกระทำผิดกฎหมายได้ และมีความคุ้มกันต่อการฟ้องคดีแพ่งหรืออาญา ภายในเขตอำนาจศาลของตัวเอง สำหรับกฎทำนองเดียวกันที่เข้มกว่า ว่าด้วยศาลต่างดินแดน เรียกว่าความคุ้มกันแห่งรัฐ 
ในความหมายเก่า ความคุ้มกันที่ให้แก่พระมหากษัตริย์เป็นหลักการที่มาดั้งเดิมของความคุ้มกันแห่งรัฐที่อาศัยมโนทัศน์คลาสสิกอำนาจอธิปไตยในแง่ที่ว่าองค์อธิปัตย์ไม่อาจอยู่ภายใต้เขตอำนาจศาลอื่นโดยปราศจากความยินยอมของผู้นั้น
ความคุ้มกันแก่องค์อธิปัตย์แบ่งได้เป็นสองรูปแบบ
ความคุ้มกันแก่องค์อธิปัตย์ของรัฐหนึ่งสามารถสละได้ โดย
ในประเทศราชาธิปไตยภายใต้รัฐธรรมนูญเป็นจุดกำเนิดตามประวัติศาสตร์ของอำนาจหน้าที่ซึ่งสร้างศาลขึ้นมา กฎนี้แสดงออกทั่วไปในภาษิตกฎหมาย rex non potest peccare หมายถึง พระมหากษัตริย์จะทรงกระทำผิดไม่ได้ (the king can do no wrong)
ตามประเทศ.
จีน.
สาธารณรัฐประชาชนจีนอ้างอย่างสม่ำเสมอว่า หลักการพื้นฐานข้อหนึ่งของกฎหมายระหว่างประเทศนั้น มีเพื่อให้รัฐทั้งหลาย รวมไปถึงทรัยพ์สินของรัฐเหล่านั้น ได้มีความคุ้มกันองค์อธิปัตย์โดยสมบูรณ์ (absolute sovereign immunity) จีนต่อต้านการคุ้มกันองค์อธิปัตย์แบบมีข้อจำกัด (restrictive sovereign immunity) จีนยืนยันว่ารัฐหนึ่งอาจสละความคุ้มกันของตนได้ด้วยการประกาศโดยสมัครใจ แต่หากมีกรณีที่รัฐบาลเข้าแทรกแซงในคดีความ (เช่น การประท้วง) กรณีดังกล่าวจะต้องไม่ถูกมองว่าเป็นการสละการคุ้มกัน เคยมีกรณีที่บริษัทของจีนที่มีรัฐเป็นเจ้าของและถือว่ามีความสำคัญต่อกิจการของรัฐ ได้อ้างความคุ้มกันองค์อธิปัตย์ ในคดีความที่บริษัทเหล่านั้นถูกฟ้องในศาลต่างประเทศ มุมมองของจีนต่อเรื่องนี้คือ ความคุ้มกันองค์อธิปัตย์เป็นสิทธิและประโยชน์ที่ชอบด้วยกฎหมาย ที่องคาพยพของจีนมีหน้าที่จะปกป้องรักษา ตัวอย่างของบริษัทของจีนที่รัฐเป็นเจ้าของที่เคยอ้างความคุ้มกันองค์อธิปัตย์ เช่น วิสาหกิจอุตสาหกรรมอากาศยานจีน (Aviation Industry Corporation of China - AVIC) และบรรษัทวัสดุก่อสร้างแห่งชาติจีน (China National Building Materia)
สิงคโปร์.
ในประเทศสิงคโปร์ ความคุ้มกันแห่งรัฐถูกประมวลบัญญัติไว้ State Immunity Act of 1979 ซึ่งมีลักษณะใกล้เคียงกับ State Immunity Act 1978 ของสหราชอาณาจักร
ภาวะไม่ทนต่อฟรุกโทส

ภาวะไม่ทนต่อฟรุกโทส  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ภาวะไม่ทนต่อฟรุกโทสกรรมพันธุ์

ภาวะไม่ทนต่อฟรุกโทสกรรมพันธุ์ (HFI) เป็นความผิดปกติแต่กำเนิดของกระบวนการเมทาบอลิซึมของฟรุกโทส เกิดจากการขาดเอนไซม์อัลโดเลส บี (Aldolase B) ผู้ป่วยด้วย HFI จะไม่แสดงอาการของโรคจนกว่าจะมีการย่อยฟรุกโทส ซูโครส หรือซอร์บิทอล ถ้าหากทานฟรุกโทสเข้าไป การถูกขัดขวางทางเอนไซม์ที่อัลโดเลส บี จะทำให้เกิดการสะสมของฟรุกโทส-1-ฟอสเฟต (fructose-1-phosphate) ซึ่งเมื่อผ่านไปจะทำให้เกิดการตายของเซลล์ตับ การสะสมของสารนี้ยังมีผลไปถึงกระบวนการกลูโคนีโอเจเนซิส และการสร้างอะดีนอซีน ไตรฟอสเฟต (ATP) ขึ้นใหม่ อาการของ HFI ประกอบด้วยอาเจียน, กล้ามเนื้อหดเกร็ง (convulsions), อารมณ์ฉุนเฉียว (irritability), ไฮโปไกลซีเมีย, ดีซ่าน, เลือดคั่งภายใน, ตับโต, ไฮเปอร์ยูริกซีเมีย และอาจนำไปสู่ภาวะไตวายได้ ถึงแม้ HFI จะไม่ใช่อาการที่เลวร้ายในทางคลินิก แต่ก็มีรายงานการเสียชีวิตในทารกและเด็กอันเป็นผลทางเมตาบอลิกจาก HFI ในทุกกรณีที่เสียชีวิตเกิดจากปัญหาในการวินิจฉัยโรค
HFI เป็นโรคออโตโซมอลรีเซสสีฟ เกิดจากการมิวเตชั่นในยีน "ALDOB" บนตำแหน่ง 9q31.1 HFI มักถูกสงสัยจากประวัติการบริโภคอาหาร โดยเฉพาะอย่างยิ่งในทารกซึ่งแสดงอาการหลังจากเลี้ยงด้วยน้ำนม การรักษาอาการของ HFI ประกอบด้วยการห้ามทานฟรุกโทสเป็นเด็ดขาด ผู้ป่วยที่มีอายุมักเลือกทานอาหารที่มีฟรุกโทสต่ำอยู่แล้ว แม้ก่อนการวินิจฉัยพบโรค
เมทาบอลิซึมของฟรุกโทส.
เมื่อฟรุกโทสถูกย่อยแล้วจะเปลี่ยนเป็น fructose-1-phosphate ในตับโดยให้เอนไซม์ฟรุกโทไคเนส การขาดเอนไซม์ฟรุกโทไคเนสทำให้เกิดฟรุกโทซิวเรียจำเป็น (essential fructosuria) อาการที่ไม่เป็นอันตรายในทางการแพทย์ ที่ซึ่งฟรุกโทสที่ไม่ถูกเมทาบอไลส์จะถูกขับออกทางปัสสาวะ Fructose-1-phosphate จะถูกเมทาบอไลส์ต่อโดย อัลโดเลสบี (aldolase B) กลายเป็น dihydroxyacetone phosphate และกลีเซอรอลดีไฮด์ โรค HFI นั้นเกิดจากการขาดเอนไซม์อัลโดเลส บี
การขาดเอนไซม์อัลโดเลสบีจึงทำให้เกิดการคั่งของ fructose-1-phosphate และการกักฟอสเฟต (ฟรุกโทไคเนสจำเป็นต้องใช้ ATP) ผลตอนปลายของการคั่งนี้ทำให้เกิดการยับยั้งการผลิตกลูโคส และลดการผลิตใหม่ของ ATP ในร่างกาย
การรักษา.
การรักษาโรค HFI ขึ้นอยู่กับระยะของโรคและความรุนแรงของอาการ ผู้ป่วยที่ไม่ได้มีอาการพิษที่รุนแรงหรือฉับพลันจะใช้การวางแผนการทานอาหารอย่างรัดกุมไม่ให้มีการทานฟรุกโทสและสารตั้งต้นให้เกิดฟรุกโทสในกระบวนการเมตาบอลิก ฟรุกโทสในอาหารจะถูกแทนที่ด้วยกลูโคส, มอลโทส หรือน้ำตาลอื่น ๆ บางครั้งต้องใช้การช่วยเหลือของนักกำหนดอาหารเพื่อพิจารณาอาหารที่เหมาะสมและรับประทานได้ในผู้ป่วย
ซะบูร

ซะบูร  ตามรายงานจากศาสนาอิสลาม เป็นคำภีร์ของดาวูด (ดาวิด) ซึ่งเป็นหนึ่งในคำภีร์ที่อัลลอฮ์ประทานลงมาก่อนอัลกุรอาน เทียบเท่ากับ "เตารอฮ์" ("โทราห์") ของมูซา (โมเสส) กับ "อินญีล" (พระวรสาร) ชาวคริสต์อารามวาสีในอาระเบียก่อนการมาของศาสนาอิสลามเป็นที่รู้จักจากการขนหนังสือเพลงสดุดีที่เรียกว่า "ซะบูร"
ศัพทมูลวิทยา.
"ซะบูร" ในภาษาอาหรับ แปลว่า "หนังสือ" "จารึก" หรือ "งานเขียน" 
ในอัลกุรอาน.
ในอัลกุรอาน ซะบูรถูกกล่าวแค่สามครั้ง โดยไม่ได้กล่าวถึงเฉพาะ เว้นแต่ว่ามันถูกประทานแก่ดาวูด และในซะบูรถูกเขียนไว้ว่า "แผ่นดินนั้นปวงบ่าวของเราที่ดีมีคุณธรรมจะเป็นผู้สืบมรดกมัน"
<templatestyles src="แม่แบบ:คำพูด/style.css" />แท้จริงเราได้มีโองการแก่เจ้า เช่นเดียวกับที่เราได้มีโองการแก่นูฮ์ และบรรดานะบีหลังจากเขา และเราได้มีโองการแก่อิบรอฮีมและอิสมาอีล และอิสฮาก และยะอ์กูบ และอัล-อัสบาฏ และอีซา และอัยยูบ และยูนุส และฮารูน และ สุลัยมาน และเราได้ให้ซะบูร แก่ดาวูด
<templatestyles src="แม่แบบ:คำพูด/style.css" />และพระเจ้าของเจ้าทรงรู้ดียิ่งถึงสิ่งที่อยู่ในชั้นฟ้าทั้งหลายและแผ่นดิน และโดยแน่นอนเราได้เลือกนะบีบางคนให้ดีเด่นกว่าอีกบางคน และเราได้ให้ซะบูรแก่ดาวูด
<templatestyles src="แม่แบบ:คำพูด/style.css" />และแท้จริงนั้นเราได้บันทึกไว้ในคัมภีร์อัซซะบูร หลังจากที่เราได้บันทึกไว้ในลูห์มะห์ฟูซว่า แผ่นดินนั้นปวงบ่าวของเราที่ดีมีคุณธรรมจะเป็นผู้สืบมรดกมัน
เนื้อแมวน้ำ

เนื้อแมวน้ำ เป็นเนื้อ ไขมัน (blubber) และอวัยวะต่าง ๆ ของแมวน้ำที่บริโภคโดยมนุษย์หรือสัตว์อื่น มนุษย์มักใช้หลายวิธีในการนำไปทำอาหาร แต่ส่วนใหญ่มักนำไปตากให้แห้งก่อนบริโภค ในอดีต มีการบริโภคเนื้อแมวน้ำในหลายที่ของโลก โดยบริโภคเป็นทั้งอาหารธรรมดาและอาหารบำรุงร่างกาย
ปัจจุบัน การบริโภคเนื้อแมวน้ำโดยมนุษย์ยังพบได้ในประเทศญี่ปุ่น นอร์เวย์ ไอซ์แลนด์ แคนาดา กรีนแลนด์ หมู่เกาะแฟโร และเกาะเบกวีในทะเลแคริบเบียน นอกจากนี้ยังพบได้ในกลุ่มชาวอินุอิต ชาวชุกชีในไซบีเรีย และคนพื้นเมืองหลายกลุ่มในสหรัฐอเมริกา (เช่น ชาวมะกาห์ในภูมิภาคแปซิฟิกตะวันตกเฉียงเหนือ)
เฟร์รัน ตอร์เรส

เฟร์รัน ตอร์เรส การ์ซิอา (เกิด 29 กุมภาพันธ์ ค.ศ. 2000) เป็นนักฟุตบอลชาวสเปน ปัจจุบันลงเล่นในตำแหน่งกองหน้า ให้แก่บาร์เซโลนา สโมสรในลาลิกา และทีมชาติสเปน
สโมสรอาชีพ.
บาร์เซโลนา.
วันที่ 28 ธันวาคม ค.ศ. 2021 แมนเชสเตอร์ซิตี ได้ประกาศยืนยันว่า ตอร์เรส จะย้ายออกจากทีมและได้บรรลุข้อตกลงในการไปยังบาร์เซโลนา ด้วยค่าตัว 46.3 ล้านยูโร เป็นสัญญาถาวรเป็นเวลา 5 ปี จนถึง 30 มิถุนายน ค.ศ. 2027 โดยมีค่าฉีกสัญญา 1 พันล้านยูโร เขาลงเล่นกับทีมเป็นนัดแรกในวันที่ 12 มกราคม ในรอบรองชนะเลิศซูเปร์โกปาเดเอสปัญญา ฤดูกาล 2021–2022 ซึ่งเป็นเกมเอลกลาซิโก ครั้งที่ 248 กับเรอัลมาดริด ที่ประเทศซาอุดิอาระเบีย โดยได้ลงเล่นเป็นตัวจริงแต่ถูกเปลี่ยนตัวออกตั้งแต่นาทีที่ 46 ซึ่งทีมของเขาแพ้ไป 3–2 ในอีกแปดวันถัดมา เขาทำประตูแรกให้กับบาร์เซโลนาได้ ซึ่งเป็นประตูแรกของนัดที่ออกไปเยือนอัตเลติกบิลบาโอ ที่ซานมาเมส ในรอบ 16 ทีมสุดท้ายของโกปาเดลเรย์ ซึ่งบาร์เซโลนาพ่ายแพ้ในช่วงต่อเวลาพิเศษ 3–2 ในวันที่ 20 มีนาคม ค.ศ. 2022 เขาทำประตู และยังแอสซิตส์ให้กับปีแยร์-แอเมอริก โอบาเมอย็องก์ ทำประตูช่วยให้บาร์เซโลนาเอาชนะเรอัลมาดริด 0–4 ที่ซานเตียโก เบร์นาเบว
ระดับทีมชาติ.
ในปี ค.ศ. 2017 ตอร์เรส เป็นสมาชิกของทีมชาติสเปนชุดที่ชนะเลิศฟุตบอลชิงแชมป์แห่งชาติยุโรปรุ่นอายุไม่เกิน 17 ปี หลังเอาชนะอังกฤษในรอบชิงชนะเลิศ และยังเป็นสมาชิกของทีมที่ผ่านเข้าถึงรอบชิงชนะเลิศฟุตบอลโลก รุ่นอายุไม่เกิน 17 ปี แต่กลับแพ้ต่ออังกฤษ
แค่ 16 วันหลังจากเซ็นสัญญากับแมนเชสเตอร์ซิตี ตอร์เรสถูกเรียกติดทีมชาติสเปนชุดใหญ่เป็นครั้งแรก เขาประเดิมลงเล่นนัดแรกในวันที่ 3 กันยายน ค.ศ. 2020 ในนัดที่ออกไปเยือนเยอรมนี ในยูฟ่าเนชันส์ลีก โดยเขาได้ลงเล่นครบ 90 นาที และผลจบลงด้วยการเสมอกัน 1–1 สามวันหลังจาก เขาทำประตูแรกไก้ในนัดที่ พฤศจิกายน ค าชนะยูเครน 4–0 ในวันที่ 17 พฤศจิกายน ค.ศ. 2020 เขาทำแฮตทริกแรกในอาชีพได้ในนัดที่เอาชนะเยอรมนี 6–0 ที่ลาการ์ตูฆา ในวันที่ 24 พฤษภาคม ค.ศ. 2021 ได้มีการประกาศว่า ตอร์เรส ได้เป็นหนึ่งใน 24 นักเตะทีมชาติสเปนของลุยส์ เอนริเก เพื่อแข่งขันฟุตบอลชิงแชมป์แห่งชาติยุโรป 2020 เขาทำได้หนึ่งประตูในรอบ 16 ทีมสุดท้าย ซึ่งเป็นประตูขึ้นนำโครเอเชีย 3–1 ในนาทีที่ 76 ก่อนที่สเปนจะเอาชนะในช่วงต่อเวลาพิเศษ 5–3 ในวันที่ 28 มิถุนายน ก่อนที่สเปนจะตกรอบรองชนะเลิศ
ในวันที่ 6 ตุลาคม ตอร์เรส ทำสองประตูซึ่งทำให้สเปนเอาชนะอิตาลีเจ้าของแชมป์ยุโรป 2–1 ในรอบรองชนะเลิศยูฟ่าเนชันส์ลีก ฤดูกาล 2020–21 ที่ซานซีโร ในอีกสี่วันถัดมา สเปนพ่ายแพ้ในรอบชิงชนะเลิศต่อฝรั่งเศส 2–1 สองประตูดังกล่าวของเขาทำให้เขาเป็นผู้ทำประตูสูงสุดในยูฟ่าเนชันส์ลีก รอบสุดท้าย ร่วมกับการีม แบนเซมา และกีลียาน อึมบาเปของฝรั่งเศส แต่ตอร์เรสได้รับรางวัลผู้ทำประตูสูงสุดเนื่องจากยังทำสองแอสซิสต์
 "ณ วันที่ 18 ตุลาคม ค.ศ. 2022"
 "ณ วันที่ 29 ธันวาคม ค.ศ. 2021"
เกียรติประวัติ.
สโมสร.
แมนเชสเตอร์ซิตี
กฎหมายสิทธิมนุษยชนระหว่างประเทศ

กฎหมายสิทธิมนุษยชนระหว่างประเทศ เป็นกฎหมายระหว่างประเทศส่วนที่ออกแบบมาเพื่อส่งเสริมสิทธิมนุษยชนในระดับสังคม ภูมิภาคและประเทศ กฎหมายสิทธิมนุษยชนประกอบขึ้นจากสนธิสัญญา ความตกลงระหว่างรัฐเอกราชซึ่งตั้งใจให้มีผลผูกพันตามกฎหมายระหว่างภาคีที่เข้าตกลงกัน และกฎหมายระหว่างประเทศจารีตประเพณี ตราสารสิทธิมนุษยชนระหว่างประเทศอื่นแม้ไม่มีผลผูกพันตามกฎหมาย แต่ช่วยส่งเสริมให้นำไปปฏิบัติ ทำให้เกิดความเข้าใจและการพัฒนากฎหมายสิทธิมนุษยชนระหว่างประเทศ และถือว่าเป็นบ่อเกิดของข้อผูกพันทางการเมือง
ระบบสหประชาชาติ.
สมัชชาใหญ่แห่งสหประชาชาติลงมติรับปฏิญญาและแผนปฏิบัติการเวียนนาในปี 1993 ซึ่งมีการก่อตั้งสำนักงานข้าหลวงใหญ่สิทธิมนุษยชนแห่งสหประชาชาติ (UNHCR)
ในปี 2006 คณะกรรมาธิการสหประชาชาติว่าด้วยสิทธิมนุษยชนถูกแทนที่ด้วยคณะมนตรีสิทธิมนุษยชนแห่งสหประชาชาติสำหรับการบังคับใช้กฎหมายสิทธิมนุษยชนระหว่างประเทศ มีข้อกำหนดให้ทบทวนกรณีสิทธิมนุษยชนทุก 4 ปี
ปฏิญญาสากลว่าด้วยสิทธิมนุษยชน.
ปฏิญญาสากลว่าด้วยสิทธิมนุษยชน เป็นปฏิญญาของสมัชชาใหญ่แห่งสหประชาชาติซึ่งไม่ได้สร้างกฎหมายสิทธิมนุษยชนระหว่างประเทศที่มีผลผูกพัน นักวิชาการกฎหมายหลายคนอ้างปฏิญญาฯ ว่าเป็นหลักฐานของกฎหมายระหว่างประเทศจารีตประเพณี เป็นรากฐานของตราสารสิทธิมนุษยชนระหว่างประเทศที่มีอำนาจหน้าที่ (authoritative) ในที่สุด
ปฏิญญาสากลแห่งสหประชาชาติว่าด้วยสิทธิของเกษตรกร

ปฏิญญาสากลแห่งสหประชาชาติว่าด้วยสิทธิของเกษตรกร (ย่อ: UNDROP) มีชื่ออย่างเป็นทางการว่า "ปฏิญญาสากลแห่งสหประชาชาติว่าด้วยสิทธิของเกษตรกรและบุคคลอื่นที่ทำงานในเขตชนบท" (United Nations Declaration on the Rights of Peasants and Other People Working in Rural Areas) เป็นข้อมติของสมัชชาใหญ่แห่งสหประชาชาติในเรื่องสิทธิมนุษยชน สหประชาชาติรับปฏิญญาฯ ในปี 2018
เนื้อหา.
ข้อ 3 ให้ความเสมอภาคและการไม่เลือกปฏิบัติในหมู่เกษตรกรและบุคคลที่ทำงานในพื้นที่ชนบท
ข้อ 4 เรียกร้องให้ยุติการเลือกปฏิบัติต่อสตรี
ข้อ 5 เน้นสิทธิของเกษตรกรในการเข้าถึงทรัพยากรธรรมชาติ ข้อ 18 ให้สิทธิจำเพาะในการเข้าถึงสิ่งแวดล้อมที่สะอาด ปลอดภัยและสุขภาพดี
ข้อ 6, 7, 8, 9 กล่าวถึงสิทธิในชีวิต ความปลอดภัย เสรีภาพในการเคลื่อนย้าย เสรีภาพในความคิด ความเห็นและการแสดงออก ตลอดจนเสรีภาพในการรวมตัว
ข้อ 10, 11, 12 เน้นสิทธิในการมีส่วนร่วม สิทธิในสารสนเทศ สิทธิได้รับความยุติธรรม
ข้อ 13, 14, 16 กล่าวถึงสิทธิในงาน และสิทธิในการทำงานในสิ่งแวดล้อมที่ปลอดภัยและสุขภาพดี และมีสภาพแรงงานที่เหมาะสม ข้อ 16 เน้นสิทธิได้รับค่าจ้างเหมาะสม สิทธฺเลือกความเป็นอยู่ของตน และวิธีการผลิต
ข้อ 15 กล่าวถึงสิทธิในอาหาร ความมั่นคงทางอาหาร และเอกราชทางอาหาร
ข้อ 17 สิทธิในที่ดิน
ข้อ 19 สิทธิในเมล็ดพันธุ์
ข้อ 20 สิทธิในความหลากหลายทางชีวภาพ
ข้อ 21 สิทธิได้รับน้ำและระบบน้ำสะอาด
ข้อ 22 และ 23 สิทธิได้รับสุขภาพและหลักประกันสังคม
ข้อ 24 สิทธิในที่อยู่อาศัย
ข้อ 25 สิทธิในการศึกษา
ข้อ 26 สิทธิทางวัฒนธรรม ความรู้ประเพณี และการแสดงออกของวัฒนธรรมประเพณี
เดอะโชว์ (รายการโทรทัศน์เกาหลีใต้)

เดอะโชว์ (เกาหลี: ; ก่อนหน้านี้ เดอะโชว์: ออลนิวเคป็อป , เดอะโชว์: ออลอะเบาต์เคป็อป) เป็นรายการเพลงทางโทรทัศน์ของเกาหลีใต้ที่ออกอากาศโดยเอสบีเอสเอ็ม ออกอากาศสดทุกวันอังคารและออกอากาศจากเอสบีเอสปริซึมทาวเวอร์ในซังกัมดง โซล เกาหลีใต้
ตั้งแต่เดือนมกราคม ค.ศ. 2019 เดอะโชว์ได้ถ่ายทอดสดไปยังกว่า 20 ประเทศผ่านเอ็มทีวีเอเชีย, เอ็มทีวีฟรานซ์ และทีบีเอสในญี่ปุ่น
ระบบชาร์ต.
"เดอะโชว์" ได้นำระบบชาร์ตมาใช้ในตอนต้นของฤดูกาลที่ 4 ซึ่งเริ่มเมื่อวันที่ 28 ตุลาคม ค.ศ. 2014 และได้ใช้ชื่อว่า "เดอะโชว์ชอยซ์" ผู้ได้รับการเสนอชื่อ 3 ชื่อ ได้รับการคัดเลือกจากนักร้องนำทุกสัปดาห์และผู้ชนะของ "เดอะโชว์ชอยซ์" จะถูกกำหนดตามเกณฑ์ต่อไปนี้:
2014-2017
2018-2020
2021-ปัจจุบัน
ผู้ชนะเดอะโชว์ชอยซ์.
2022 – ปัจจุบัน.
<templatestyles src="Hlist/styles.css"/>
จัดอันดับเรียงตามผลงานของศิลปิน.
รายชื่อคะแนนสูงสุด 10 อันดับแรก.
คะแนนสูงสุด 10 อันดับแรก (28 ตุลาคม 2014 – ปัจจุบัน)
หม่อมเจ้าถาวรมงคลวงศ์ ไชยันต์

พลเรือตรี นายแพทย์ หม่อมเจ้าถาวรมงคลวงศ์ ไชยันต์ (29 ธันวาคม พ.ศ. 2426 — 7 เมษายน พ.ศ. 2483) เป็นพระโอรสในพระเจ้าบรมวงศ์เธอ กรมหมื่นมหิศรราชหฤทัย ประสูติแต่หม่อมกลีบ (สกุลเดิม ฌูกะวิโรจน์) เสกสมรสกับ หม่อมหลวงคลอง ไชยันต์ (ราชสกุลเดิม สนิทวงศ์)
การศึกษา.
หม่อมเจ้าถาวรมงคลวงศ์ ไชยันต์ เป็นนักเรียนหลวงทุนพระราชทานจากพระบาทสมเด็จพระจุลจอมเกล้าเจ้าอยู่หัว เสด็จไปศึกษาวิชาแพทย์ ณ ประเทศอังกฤษ เมื่อปี พ.ศ. 2439 ทรงสำเร็จการศึกษา หลักสูตรอายุรศาสตร์ โรคเมืองร้อน (L.C.R.) และ ศัลยศาสตร์ (M.R.C.S.) เมื่อปี พ.ศ. 2457 จากโรงพยาบาลกายส์ฮอสปีตัล กรุงลอนดอน ประเทศอังกฤษ
การทรงงาน.
หลังจากทรงสำเร็จการศึกษาวิชาแพทย์แล้ว หม่อมเจ้าถาวรมงคลวงศ์ ได้เข้ารับราชการเป็นแพทย์ทหารเรือ และดำรงตำแหน่งนายแพทย์ประจำพระองค์ รวมถึงตำแหน่งต่าง ๆ ดังต่อไปนี้
ในทางทหารเรือได้มีบันทึกถึงกิจการที่ท่านได้วางรากฐานและพัฒนาไว้ ได้แก่ การสร้างสถานบริการแพทย์ไว้เป็นระเบียบเรียบร้อย การจัดการศึกษานักเรียนพยาบาลเป็นหลัก การจัดงานแผนกต่าง ๆ ให้ทันสมัยและเรียบร้อย ได้จัดการปราบโรคเหน็บชาในกองทัพเรือจนสิ้นเชิง ได้จัดอาสารักษาอหิวาตกโรคสำหรับพลเมืองทั่วไปกับทหาร ในขณะที่ท่านดำรงตำแหน่งนายแพทย์ใหญ่ทหารเรือ ท่านได้ยกวิทยฐานะของแพทย์ผู้ประกอบโรคศิลปะทั้งหมดที่มีอยู่ในการแพทย์ทหารเรือให้เท่าเทียมกัน ให้ทุกคนมีสิทธิเสรีในการรักษาพยาบาลตามที่ตนเห็นชอบ ไม่กำหนดตามแบบเดิมที่ว่า แพทย์ประจำหมวดเรือหรือแพทย์ประจำแผนก ไม่มีสิทธิ์จะตั้งตำหรับยารักษาโรค ไม่มีสิทธิทำการักษาคนไข้โดยอิสระ ดำเนินการรักษาโดยลำพังไม่ได้ต้องมีหัวหน้าแพทย์ควบคุม พฤติการณ์ที่ท่านทรงกระทำนี้ นับว่าท่านได้ส่งเสริมวิทยฐานะของแพทย์ให้มีสิทธิเสรีอย่างน่าสรรเสริญยิ่ง ต่อมาท่านได้ทรงจัดตั้งโรงเรียนจ่าพยาบาลขึ้นในกรมแพทย์ทหารเรือสอนและอบรมจนกระทั่งสภาการแพทย์รับจดทะเบียนเป็นแพทย์ชั้น 2 ได้
ในระหว่างทรงประกอบวิชาชีพแพทย์ทหารเรือ หม่อมเจ้าถาวรมงคลวงศ์ ไชยันต์ ทรงเป็นครูสอนวิชาแพทย์ ครูวิชาโรคผิวหนัง และบรรณาธิการวารสารการแพทย์ ทรงนิพนธ์ตำราแพทย์และคู่มือแพทย์หลายเล่มด้วยกัน อาทิเช่น คู่มือแพทย์ประจำครอบครัว รวมถึงได้ร่วมประชุมก่อตั้งแพทยสมาคมฯ เมื่อวันที่ 25 ตุลาคม พ.ศ. 2464 โดยครั้งแรกได้จดทะเบียนเป็น “สมาคม” มีสำนักงานชั่วคราวอยู่ที่ตึกอำนวยการของโรงพยาบาลจุฬาลงกรณ์ ซึ่งแต่ก่อนที่จะมีสมาคมนี้ขึ้น ได้มีการประชุมของแพทย์ชั้นผู้ใหญ่ เมื่อวันที่ 13 กันยายน พ.ศ. 2464 เป็นครั้งแรก
ในรัชสมัยพระบาทสมเด็จพระปกเกล้าเจ้าอยู่หัว ทรงดำรงตำแหน่งกรรมการสภาองคมนตรี ตามพระราชบัญญัติองคมนตรี พุทธศักราช 2470 
พลเรือตรี นายแพทย์ หม่อมเจ้าถาวรมงคลวงศ์ ไชยันต์ สิ้นชีพิตักษัย เมื่อวันที่ 7 เมษายน พ.ศ. 2483 สิริชันษา 56 ปี
ภายหลังจากสิ้นชีพิตักษัย สมาคมแพทย์ทหารแห่งประเทศไทยได้ยกย่อง พลเรือตรี นายแพทย์ หม่อมเจ้าถาวรมงคลวงศ์ ไชยันต์ เป็นคนดีศรีแพทย์ทหาร สาขาแพทย์ทหารและการบริการสังคม
พระเกียรติยศ.
พลเรือตรี หม่อมเจ้าถาวรมงคลวงศ์ ไชยันต์ ทรงได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
หมู่เกาะทะเลจีนใต้

หมู่เกาะทะเลจีนใต้  ประกอบด้วยเกาะอะทอลล์ เกาะปริ่มน้ำ สันดอน พืดหินใต้น้ำและสันทรายมากกว่า 250 แห่ง เกาะเหล่านี้มักมีระดับต่ำและขนาดเล็ก อีกทั้งมีประชากรเพียงเล็กน้อย หมู่เกาะและทะเลโดยรอมนี้อยู่ภายใต้ข้อพิพาททางอาณาเขตกับประเทศที่อยู่ติดกับทะเลจีนใต้ หมู่เกาะทะเลจีนใต้มีเขตภูมินิเวศในลักษณะของป่าใบกว้างชื้นในเขตร้อนและกึ่งเขตร้อนและมีภูมินิเวศทางทะเลแบบหมู่เกาะทะเลจีนใต้
โรงพยาบาลซันเตอูเจนีโอ

โรงพยาบาลซันเตอูเจนีโอ  เป็นโรงพยาบาลที่ตั้งอยู่ในโรม ประเทศอิตาลี โดยเป็นหนึ่งในโรงพยาบาลที่ใหญ่ที่สุดในภาคกลางของอิตาลี การก่อสร้างโรงพยาบาลเริ่มขึ้นในปี ค.ศ. 1933 ในช่วงสมัยฟาสซิสต์ โครงการดั้งเดิม ซึ่งดูแลโดยกัสปาเร เลนซี, ลุยจี เลนซี และดาโกแบร์โต ออร์เตนซี ได้รับแรงบันดาลใจจากกัสเตลเดลมอนเต แต่วางแผนที่จะพัฒนาอาคารเครื่องมือเครื่องไม้แทนหอคอยปลูกสร้างห้าเหลี่ยมและแปดเหลี่ยมที่มุมของอาคารแนวนักเหตุผลนิยม โดยความตั้งใจที่จะครอบครองสถาบันสุพันธุศาสตร์, การมีส่วนร่วมของนักวิชาการบางคนที่เกี่ยวข้องในโครงการ และผู้ลงนามในระกาศแบ่งแยกเชื้อชาติ
โดรนเรซซิง

เอฟพีวีโดรนเรซซิง (เอฟพีวีย่อมาจากมุมมองบุคคลที่หนึ่งหรือผู้รับภาพวีดิทัศน์คนแรก) เป็นกีฬาชนิดหนึ่งที่ผู้แข่งขันต้องบังคับ "โดรน" (โดยทั่วไปคืออากาศยานควบคุมขนาดเล็ก หรืออากาศยานสี่ปีกหมุน) ติดตั้งกล้องไว้แล้วจึงแสดงภาพผ่านอุปกรณ์แสดงภาพศีรษะ โดยจะเป็นภาพสดขณะบังคับโดรน วัตถุประสงค์การแข่งขันเหมือนกับแอร์เรซซิงโดยจะต้องกระทำความเร็วเพื่อให้ถึงเป้าหมายภายในระยะเวลาเป้าหมาย โดรนเรซซิงเริ่มการแข่งขันครั้งแรกที่ประเทศออสเตรเลียในช่วงปลายปี พ.ศ. 2556 จนถึงช่วงต้นปี พ.ศ. 2557 โดยมีนักบินสมัครเล่นมารวมกันแข่งขันจำนวนมากในบริสเบนและเมลเบิร์น
เพราะเรา(ยัง)คู่กัน

เพราะเรา(ยัง)คู่กัน  เป็นละครโทรทัศน์ไทยปี 2563 นำแสดงโดยวชิรวิชญ์ ชีวอารี และเมธวิน โอภาสเอี่ยมขจร เป็นภาคต่อของ "เพราะเราคู่กัน" กำกับโดย อ๊อฟ นพณัช ชัยวิมล และอำนวยการสร้างโดยจีเอ็มเอ็มทีวี เมื่อวันที่ 1 มิถุนายน 2563 มีการประกาศสร้างซีรีส์พิเศษจำนวน 5 ตอน ออกอากาศตอนแรกเมื่อวันที่ 14 สิงหาคม 2563 ทางช่องจีเอ็มเอ็ม 25 และไลน์ทีวี
เรื่องย่อ.
เมื่อไทน์ (เมธวิน โอภาสเอี่ยมขจร) และสารวัตร (วชิรวิชญ์ ชีวอารี) เข้าสู่ปีที่ 2 ของความสัมพันธ์ที่เต็มไปด้วยความรักและความอบอุ่นซึ่งกันและกัน พวกเขาก็เริ่มมีความรับผิดชอบที่ใหญ่ขึ้นในมหาวิทยาลัย โดยคนแรกเป็นประธานคนใหม่ของชมรมเชียร์ลีดเดอร์ ในขณะที่คนหลังเป็นประธานคนใหม่ของชมรมดนตรี เมื่อทั้งสองชมรมย้ายเข้าไปอยู่ในห้องที่อยู่ติดกัน ทำให้พวกเขาต้องแข่งขันกันเองระหว่างการฝึกซ้อม การทะเลาะวิวาทที่เพิ่มมากขึ้นระหว่าง 2 ชมรมซึ่งมีเพื่อน ๆ เข้ามาเกี่ยวข้อง จะกลายเป็นความท้าทายในความสัมพันธ์ของไทน์และสารวัตร
การต่อต้านภาษี

การต่อต้านภาษี หมายถึงการปฏิเสธการจ่ายภาษีเพื่อเป็นการคัดค้านรัฐบาลที่กำหนดภาษี หรือต่อนโยบายรัฐบาล หรือต่อต้านการเก็บภาษีอากร เป็นการปฏิบัติทางตรงอย่างหนึ่ง และจัดเป็นการดื้อแพ่งอย่างหนึ่งด้วยหากเป็นการละเมิดต่อระเบียบภาษี
ตัวอย่างการต่อต้านภาษี เช่น สัตยาเคราะห์เกลือที่มีมหาตมะ คานธีเป็นหัวหน้า เพื่อเป็นการสนับสนุนการปกครองตนเองของอินเดีย และสันนิบาตการต่อต้านภาษีของสตรี เพื่อสนับสนุนสิทธิเลือกตั้งของสตรี การต่อต้านภาษีสงครามเป็นการปฏิเสธการจ่ายภาษีที่จ่ายให้แก่สงคราม
คาซัคสถานคัพ

คาซัคสถานคัพ เป็นการแข่งขันฟุตบอลถ้วยแบบแพ้คัดออกของประเทศคาซัคสถาน อยู่ภายใต้การควบคุมของสหพันธ์ฟุตบอลคาซัคสถาน จัดการแข่งขันขึ้นครั้งแรกใน ค.ศ. 1936 เดิมทีเป็นเพียงการแข่งขันของสโมสรในสาธารณรัฐสังคมนิยมโซเวียตคาซัค ต่อมาใน ค.ศ. 1992 ได้ปรับเปลี่ยนเป็นการแข่งขันระดับประเทศ
แอปเปิลเพนซิล

แอปเปิ้ลเพนซิล  เป็นผลิตภัณฑ์ของแอปเปิ้ลนั้นเป็นอุปกรณ์เสริมปากกาสไตลัสไร้สายประเภทหนึ่งที่ออกแบบ และพัฒนาโดยบริษัทแอปเปิล สำหรับใช้กับไอแพดในรุ่นที่รองรับผ่านบลูทูธ แอปเปิ้ลเพนซิล มีรุ่นดังต่อไปนี้
แอปเปิ้ลเพนซิล 1.
เปิดตัววันที่ 11 พฤศจิกายน 2015 ใช้กับ ไอแพต รุ่นต่างๆดังนี้ 
- รุ่น 12.9 นิ้ว (รุ่นที่ 1 และ 2) 
- รุ่น 10.5 นิ้ว
- รุ่น 9.7 นิ้ว 
- iPad Air (รุ่นที่ 3) 
- (รุ่นที่ 5) 
- iPad (รุ่นที่ 6, 7, 8, 9 และ 10)
แอปเปิ้ลเพนซิล 2.
เปิดตัววันที่ 7 พฤศจิกายน 2018 ใช้กับ ไอแพต รุ่นต่างๆดังนี้ 
- รุ่น 12.9 นิ้ว (รุ่นที่ 3, 4, 5 และ 6) 
- รุ่น 11 นิ้ว (รุ่นที่ 1, 2, 3 และ 4) 
- iPad Air (รุ่นที่ 4 และ 5) 
- iPad mini (รุ่นที่ 6)
แอปเปิ้ล เพนซิล USB - C.
เปิดตัววันที่ 1 พฤศจิกายน 2023 ใช้กับ ไอแพต รุ่นต่างๆดังนี้ 
- รุ่น 13 นิ้ว ชิป M4 
- รุ่น 11 นิ้ว ชิป M4 
- iPad Air รุ่น 13 นิ้ว ชิป M2 
- iPad Air รุ่น 11 นิ้ว ชิป M2 
- รุ่น 12.9 นิ้ว (รุ่นที่ 3, 4, 5 และ 6) 
- รุ่น 11 นิ้ว (รุ่นที่ 1, 2, 3 และ 4) 
- iPad Air (รุ่นที่ 4 และ 5) 
- iPad mini (รุ่นที่ 6) 
- iPad (รุ่นที่ 10)
แอปเปิ้ล เพนซิล โปร.
เปิดตัววันที่ 15 พฤษภาคม 2024 ใช้กับ ไอแพต รุ่นต่างๆดังนี้ 
- รุ่น 13 นิ้ว ชิป M4 
- รุ่น 11 นิ้ว ชิป M4 
- iPad Air รุ่น 13 นิ้ว ชิป M2 
- iPad Air รุ่น 11 นิ้ว ชิป M2<templatestyles src="Reflist/styles.css" />
คาซัคสถานซูเปอร์คัพ

คาซัคสถานซูเปอร์คัพ  เป็นการแข่งขันฟุตบอลนัดเดียวจบของประเทศคาซัคสถาน โดยเป็นการพบกันระหว่างทีมชนะเลิศคาซัคสถานพรีเมียร์ลีกกับทีมชนะเลิศคาซัคสถานคัพ ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศพรีเมียร์ลีกจะได้สิทธิ์เข้าร่วมแข่งขันแทน การแข่งขันจัดขึ้นครั้งแรกใน ค.ศ. 2008 ถ้วยรางวัลถูกทำขึ้นะจากแจสเปอร์ที่โรงงานอัญมณีในซลาทอสต์ ความสูงของถ้วยรางวัลคือ 55 เซนติเมตร
แอลแคปโทนิวเรีย

แอลแคปโทนิวเรีย หรือ แอลแคปโทนูเรีย (Alkaptonuria) เป็นโรคพันธุกรรมหายากชนิดหนึ่งที่เกิดจากมิวเทชั่นในยีน "HGD" สำหรับเอนไซม์ฮอมอเจนทิเสต 1,2-ไดออกซีจีเนส (homogentisate 1,2-dioxygenase — EC 1.13.11.5) ร่างกายของผู้ป่วยจะเกิดการสะสมของสารอินเทอร์มีเดียทที่เรียกว่า กรดฮอมอเจนทิสิก (homogentisic acid) หรือฮอมอเจนทิเสต (homogentisate) ในเลือดและเนื้อเยื่อ กรดฮอมอเจนทิเสต และอัลคัปโทน ("alkapton") ซึ่งเป็นรูปออกไซด์ จะถูกขับถ่ายออกทางปัสสาวะและอุจจาระส่งผลให้เกิดสีที่ดำเข้มผิดปกติ กรดฮอมอเจนติสิกสามารถสร้างอันตรายต่อกระดูกอ่อน (ซึ่งเรียกส่าอาการ ออครอนอซิส; ochronosis ซึ่งอาจนำไปสู่ ออสทีโออาร์ธริทิส; osteoarthritis) และ ลิ้นหัวใจ เช่นเดียวกับเร่งให้เกิดนิ่วในไตและอวัยวะอื่น ๆ อาการของโรคมักเกิดในผู้ป่วยที่อายุเกินสามสิบปี ในขณะที่การเปลี่ยนสีของปัสสาวะเป็นสีเข้มนั้นสามารถพบได้ตั้งแต่แรกเกิด
ประวัติศาสตร์.
แอลแคปโทนิวเรียเป็นหนึ่งในสี่โรคที่ Archibald Edward Garrod เคยกล่าวและอธิบายถึงว่าเป็นผลจากการคั่งของสารมัธยันตร์ (intermediates) อันเกิดจากความผิดปกติทางเมทาบอลิก เขาได้เขื่อมโยงอาการ ochronosis เข้ากับการคั่งของสารแอลแคปแทนส์ (alkaptans) ในปี 1902 มุมมองของเขาต่อโรคนี้และประเด็นศึกษาเกี่ยวกับกรรมพันธุ์ของเขาได้ถูกสรุปเมื่อปี 1908 ในครูออเนียนเลคเชอร์ ที่ราชแพทยาลัยแห่งบริเตน
ความผิดปกตินี้ได้ถูกจำกัดความลงเหลือที่ความผิดปกติของเอนไซม์โฮโมเจนติเสดออกซิเดสในงานศึกษาจากปี 1958 พื้นฐานทางพันธุศาสตร์ได้ถูกทำให้กระจ่างในปี 1996 เมื่อมิวเทชั่นในยีน " HGD" ได้ถูกค้นพบ
ผลการศึกษาชิ้นหนึ่งจากปี 1977 พบว่ามัมมี่อียิปต์โบราณหนึ่งอาจมีอาการของโรคแอลแคปโทนิวเรีย
อาการ.
ผู้ป่วยมักไม่แสดงอาการในวัยเด็กหรือวัยรุ่น แต่ปัสสาวะอาจพบเป็นสีน้ำตาลหรือดำเมื่อถูกเก็บตัวอย่างมาทิ้งไว้ในอากาศ การเกิดสีเข้มนี้สามารถพบได้ในกระดูกอ่อนรวมถึงใบหู, และส่วนตาขาว กับ คอร์เนียลลิมบัส ของดวงตา
การรักษา.
ไม่มีการรักษาใดที่แสดงมห้เห็นอย่างชัดเจนส่าสามารถรักษาอาหารต่าง ๆ ของแอลแคปทอนิวเรียได้ การรักษาหลัก ๆ จะมุ่งเน้นไปที่การรักษาอาการของ ochronosis ผ่านการลดระดับกรดโฮโมเจนติสิกในเลือด หนึ่งในวิธีรักษาที่พบมากคือการให้ผู้ป่วยรับกรดแอสคอร์บิก (วิตามินซี) ขนานใหญ่ หรือจำกัดการรับประทานกรดอะมิโนฟีนิลอะลานีน อย่างไรก็ตามการรักษาด้วยวิตามินซีนี้ไม่ได้มีผลการรักษาที่เป็นประสิทธิภาพอย่างชัดเจน และในการศึกษาทางคลินิกพบว่าการลดการทานฟีนิลอะลานีนลง (ซึ่งทำได้ยาก) ก็ไม่ได้แสดงผลที่มีประสิทธิภาพเช่นกัน
งานซึกษาจำนวนหนึ่งเสนอว่ายาฆ่าหญ้า nitisinone อาจมีผระสิทธิภาพในการรักษาแอลแคปทอนิวเรีย เนื่องจากมันจะไปยับยั้งเอนไซม์ 4-hydroxyphenylpyruvate dioxygenase ซึ่งจะแปลงไทรอซีนไปเป็นกรดโฮโมเจนติสิก จึงสามารถลดการคั่งของโฮโมเจนติเสดในเลือดได้ การศึกษาพบว่าการรักษาด้วยยาตัวนี้สามารถลดปริมาณโฮโมเจนติเสดในเลือดและปัสสาวะของผู้ป่วยลงได้มากถึง 95% ปัญหาหลักประการเดียวคือไม่มีผู้สดทราบถึงความเสี่ยงระยะยาวของการสะสมของไทรอซีนในร่างกาย โดยเฉพาะความเป็นไปได้ที่อาจส่งผลกระทบต่อกระจกตา การรักษาวิธีนี้ในระยะยาวจำเป็นต้องมีการนิดตามผลข้างเคียงโดยตลอด
แจสเปอร์

แจสเปอร์ เป็นแร่ผสมซึ่งประกอบด้วยควอตซ์เม็ดขนาดเล็ก และ/หรือ แคลเซโดนี และแร่ธาตุอื่น ๆ มันเป็นสารประกอบซิลิกาที่ไม่บริสุทธิ์และทึบแสง มักปรากฏเป็นสีแดง เหลือง น้ำตาล หรือเขียว สีที่พบได้ยากคือสีน้ำเงิน สีแดงที่พบเห็นได้ทั่วไปเกิดจากการผสมกันของสารประกอบเหล็ก(III) แจสเปอร์มักถูกตัดให้มีพื้นผิวเรียบ และถูกใช้ในการทำแร่รัตนชาติที่สวยงาม เนื่องจากมันสามารถเจียระไนได้ จึงถูกใช้ทำแจกัน ตราสัญลักษณ์ และผอบ ค่าน้ำหนักเฉพาะของแจสเปอร์ส่วนใหญ่อยู่ที่ 2.5 ถึง 2.9 แจสเปอร์สีเขียวแต้มจุดแดง หรือรู้จักกันในชื่อ เฮลิโอโทรป (heliotrope) เป็นหนึ่งในแร่ประจำเดือนมีนาคม แจสปิลไลต์ (Jaspillite) เป็นหินที่มีแร่เหล็กแบบชั้น ดังนั้นบ่อยครั้งจึงปรากฏเป็นแถบที่เด่นชัดในแจสเปอร์